b'\n_START_ARTICLE_\nPiet\xc3\xa0 (Michelangelo)\n_START_SECTION_\nOpis\n_START_PARAGRAPH_\nKip simbolizira \xc5\xbeivljenje, \xc5\xa1tor, na katerem sedi Marija, pa rast kr\xc5\xa1\xc4\x8danstva. Na kipu so uprizorjena tri \xc4\x8dustvena stanja - \xc5\xbealost, milina in ljubezen. Telo Kristusa deluje \xc5\xbeivo in toplo. Kip ima piramidalno kompozicijo._NEWLINE_Umetnik ga je izdeloval dve leti, med letoma 1498 in 1499. Danes je izpostavljen v baziliki sv. Petra v Vatikanu.\n_START_SECTION_\nNapad\n_START_PARAGRAPH_\n21. maja 1972, na dan Binko\xc5\xa1ti, je 34-letni avstralski geolog z imenom L\xc3\xa1szl\xc3\xb3 T\xc3\xb3th \xe2\x80\x93 ko je izigral \xc4\x8duvaje \xe2\x80\x93 uspel udariti z geolo\xc5\xa1kim kladivom Michelangelovo umetnino 15-krat v \xc4\x8dasu nekaj sekund med vpitjem: I am Jesus Christ, risen from the dead! ("Jaz sem Jezus Kristus, vstal od mrtvih!"), preden so ga lahko zgrabili in onesposobili._NEWLINE_Piet\xc3\xa0 \xe2\x80\x93 So\xc4\x8dutna \xe2\x80\x93 je pretrpela resne po\xc5\xa1kodbe, zlasti na Devici Mariji: udarci s kladivom so odbili kakih petdeset delcev, odtrgali levo roko in zdrobili komolec; na obrazu pa je bil nos skoraj stol\xc4\x8den, kakor tudi trepalnici. Obnovo so za\xc4\x8deli skoraj takoj, po obdobju preu\xc4\x8devanja. Ko so po mo\xc5\xbenosti uporabili izvirne delce, so jih povezali s klejem pome\xc5\xa1anim z marmornatim prahom in sicer v blii\xc5\xbenih delavnicah Vatikanskih muzejev, pod nadzorom ravnatelja Camposa; s pomo\xc4\x8djo mnogih obstoje\xc4\x8dih posnetkov so lahko delo zvesto obnovili brez samovoljnih praznin._NEWLINE_Storilca oskrunjenja so spoznali za du\xc5\xa1evno bolnega in ga pridr\xc5\xbeali v italijanski blaznici skozi leto dni, nakar so ga vrnili avstralskim oblastem. Od tedaj varuje dragoceno umetnino posebna stena iz neprebojnega stekla.'